****

***PREVÁDZKOVÝ PORIADOK***

***MULTIFUNKČNÉHO IHRISKA***

***obce Semerovo***

**(prevádzkovateľ multifunkčného ihriska)**

**Vydala obec Semerovo dňa 14.06.2019**

**Čl. 1**

**Úvodné ustanovenia**

1. Prevádzkový poriadok je spracovaný v súlade so zákonom č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov a vyhlášky č. 525/2007 Z.z. o podrobnostiach o požiadavkách na telovýchovnošportové zariadenia.

1. Účelom prevádzkového poriadku je stanoviť práva a povinnosti prevádzkovateľa, fyzických a právnických osôb zdržiavajúcich sa na nekrytom ihrisku s umelou trávou, podmienky využívania a prevádzkovú dobu ihriska.

1. Multifunkčné ihrisko (ďalej len MI) sa nachádza v areáli Základnej školy Semerovo, na parcele č. /, v katastrálnom území Semerovo. Ide o viacúčelové ihrisko s umelou trávou, oplotením, mantinelmi a ostatným vybavením pre loptové hry. Slúži prioritne pre prevádzkovanie aktivít ZŠ Semerovo a tiež pre obyvateľov obce Semerovo a spoločenské organizácie pôsobiace v obci, ako aj pre občanov okolitých obcí. Rozmery ihriska sú 33m x 18m.

1. Vlastníkom a prevádzkovateľom multifunkčného ihriska je obec Semerovo, č. 345, 941 32 Semerovo, IČO 00309257.

1. Prevádzkovateľ poverí správcovstvom MI zodpovedné osoby, ktoré budú zabezpečovať prevádzku MI.

1. Užívateľom MI sa rozumie osoba, ktorá sa nachádza v priestore MI (užívateľ).

**Čl. 2**

**Všeobecné ustanovenia**

1. Prevádzkový poriadok je záväzný pre všetky osoby zabezpečujúce prevádzku ihriska ako aj pre osoby, ktoré sa nachádzajú a vykonávajú výchovno-vzdelávaciu činnosť zameranú na športovú činnosť resp. rekreačno-športovú činnosť na ihrisku. Každý užívateľ je povinný oboznámiť sa s týmto prevádzkovým poriadkom a bez výnimky ho

dodržiavať.

1. Na MI je dovolené vykonávať výhradne tie aktivity, na ktoré je ihrisko určené.
2. MI poskytuje široké možnosti pre rôzne športové aktivity, a to najmä: malý futbal, nohejbal, volejbal, tenis, hádzanú a basketbal.
3. Obsahom činnosti prevádzkovanej na MI je spontánne osvojovanie si základov loptových hier, prevádzkovanie viacerých druhov športu, založených na princípe súťaživosti.

**Čl. 3**

**Organizačné ustanovenia**

1. Prevádzku riadi a za areál zodpovedá poverený správca zariadenia, ktorý areál spravuje. **Bez vedomia správcu je vstup a pohyb v areáli MI zakázaný!**
2. Športovú, zábavnú, rekreačnú alebo inú povolenú činnosť môže na MI vykonávať každý užívateľ **výhradne na svoje vlastné riziko!** Týmto ustanovením sa neobmedzuje povinnosť dodržiavať prevádzkový poriadok.

1. **Užívateľ je povinný:**
2. dodržiavať prevádzkový poriadok ihriska,
3. oboznámiť sa s prevádzkovým poriadkom MI ešte pred vstupom do priestoru MI,
4. riadiť sa pokynmi správcu; po neuposlúchnutí jeho pokynov môže byť osoba

z priestoru MI s okamžitou platnosťou vykázaná,

1. správať sa tak, aby jeho konaním alebo nekonaním nedošlo k zraneniu, ujme na zdraví, alebo poškodeniu majetku obce; užívateľ je plne zodpovedný za škody, ktoré vznikli jeho pričinením, **za maloletú osobu zodpovedá jej zákonný zástupca**,
2. bezodkladne nahlásiť správcovi prípadné škody na zariadení v celom priestore MI,
3. vstupovať (vystupovať) na plochu ( z plochy) MI výhradne cez vstupný vchod MI,
4. pri vstupe na plochu MI používať vhodnú športovú obuv; odporúčaná je obuv označená: „SPORTING SHOES FOR ARTIFICIAL PITCH“,
5. v priestore MI a v jeho okolí udržiavať čistotu a poriadok,
6. za poriadok na MI zodpovedajú vyučujúci telesnej výchovy, vedúci športových krúžkov, ktorí zároveň zodpovedajú aj za stav celého objektu po ukončení krúžkovej činnosti, počas tréningov futbalového oddielu obce za poriadok na MI zodpovedá vedúci príp. tréner družstva,
7. bezodkladne odstrániť prípadné znečistenie priestoru a plochy MI,
8. dodržiavať zásady slušného správania a zamedziť neprimeranému hluku.

**4. Je prísne zakázané:**

1. vodiť psov a iné zvieratá do priestoru celého areálu, kde sa nachádza MI,
2. pohybovať sa a jazdiť na bicykloch a kolieskových korčuliach v celom priestore MI,
3. v celom školskom areáli, vrátane MI, fajčiť, zakladať oheň a požívať alkoholické

nápoje, ako aj toxické, omamné a psychotropné látky,

1. vstupovať na plochu MI so zmrzlinou, nápojmi a potravinami,
2. použitie sklenených fliaš a nádob v priestore MI,
3. prinášať do priestoru MI zábavnú pyrotechniku, zbrane, strelivo, horľavé látky a chemikálie,
4. vstupovať na plochu MI v kopačkách alebo inej obuvi so štupľami, v topánkach

s podpätkom, ako aj v zablatenej alebo inak znečistenej obuvi,

1. preliezať a preskakovať mantinely MI,
2. predlžovať čas, ktorý bol rezervovaný.
3. Za škody spôsobené na zdraví a majetku maloletými a mladistvými osobami nezodpovedá prevádzkovateľ ani správca ihriska. Zodpovednosť v danej veci má zákonný zástupca. Deti do 12 rokov musia byťna MI s dozorom jednej dospelej osoby.
4. Žiaci základnej školy vstupujú v čase vyučovania na MI iba v sprievode učiteľa alebo školou poverenej zodpovednej osoby.

**Čl. 4**

**Prevádzkové ustanovenia**

1. Prevádzkové hodiny využívania MI pre jednotlivé kategórie sú obsahom prílohy č.1 tohto prevádzkového poriadku.
2. Prednostné užívanie – poradie pri tvorbe harmonogramu využitia MI:
   1. MI je prednostne k dispozícii pre aktivity ZŠ a MŠ Semerovo
   2. dlhodobé prenájmy (spravidla na obdobie školského roka)
   3. krátkodobé rezervácie
   4. záujemcovia bez rezervácie – uprednostnené budú deti a mládež do 18 rokov.
3. Počas dní pracovného voľna, pracovného pokoja a v čase školských prázdnin je ihrisko k dispozícii na základe priebežných požiadaviek (rezervácie) zo strany občanov. Rezervácie sa uplatňujú u správcu MI vopred po vzájomnej dohode a zároveň sa vykoná aj platba.
4. Prevádzkovateľ má vyhradené právo operatívne upraviť prevádzkové hodiny podľa záujmu užívateľov.
5. V prípade nevyužitia MI užívateľmi stanovenými týmto prevádzkovým poriadkom môžu so súhlasom správcu MI využívať aj záujemcovia z inej kategórie.
6. Platbu za prenájom (krátkodobé rezervácie) MI je potrebné uhradiť poverenému správcovi MI v deň rezervácie.
7. Záujemcovia bez rezervácie vykonajú platbu za užívanie MI v deň prenájmu do rúk správcu ihriska.
8. Dlhodobý nájomca uzavrie písomnú nájomnú zmluvu s obcou Semerovo.
9. Užívanie MI je pre deti a mládež zo ZŠ a MŠ Semerovo bezplatné, ale len v čase vyučovania.
10. Užívanie MI po čase vyhradenom na bezplatné užívanie je spoplatnené podľa cenníka uvedeného v prílohe č.1 tohto prevádzkového poriadku.
11. Správca MI vedie evidenciu o používaní MI a platbách za prenájom, ktoré odovzdá do pokladne obce Semerovo spolu s kópiou príslušnej časti prevádzkového denníka.
12. V prípade nepriaznivého počasia nebude pre záujemcov bez rezervácie MI v prevádzke.
13. V prípade krátkodobej rezervácie MI, ktorá nebude zo strany nájomcu využitá  minimálne 24 hodín pred rezervovaným termínom zrušená, sa platba za prenájom MI nevracia.
14. Finančné prostriedky získané za prenájom MI použije prevádzkovateľ výlučne na údržbu, opravy a iné náklady priamo súvisiace s prevádzkou MI.
15. Záujemcovia o rezerváciu MI počas víkendov a sviatkov sú povinní nahlásiť čas rezervácie v časovom predstihu min. 24 hodín.

**Čl. 5**

**Správca ihriska**

1. Povinnosti správcu MI :
   1. viesť prevádzkovú knihu ihriska s rozpisom o užívaní ihriska a platbách za prenájom,
   2. odomykať a uzatvárať areál MI,
   3. dbať o starostlivosť a údržbu ihriska podľa pokynov prevádzkovateľa MI,
   4. rešpektovať pokyny prevádzky a údržby vydaných zhotoviteľom MI,
   5. úzko spolupracovať s obcou Semerovo pri zabezpečení prevádzkového poriadku

ihriska ako i verejného poriadku,

* 1. podieľať sa na organizácii školských a verejných športových podujatí

uskutočňovaných na MI,

* 1. dbať o dodržiavanie pravidiel BOZP a PO,
  2. v prípade informovania o vzniku úrazu byť nápomocný pri podaní prvej pomoci,

zabezpečiť príchod rýchlej zdravotnej služby,

* 1. viesť zošit údržby a opráv MI,
  2. o vzniknutých škodách bezodkladne informovať starostu obce.

1. Správca za svoju prácu poberá odmenu.

**ČI. 6**

**Opatrenia a postup v prípade poškodenia zdravia**

1. Prvá pomoc musí byť poskytnutá s ohľadom na bezpečnosť postihnutého i záchrancu buď na mieste úrazu alebo na najbližšom bezpečnom mieste.
2. Prvú pomoc je povinný poskytnúť najbližší svedok úrazu. Použije k tomu zdravotnícky materiál zo skrinky prvej pomoci, ktorá je k dispozícii u správcu MI. Súbežne s poskytovaním prvej pomoci bezprostredný svedok úrazu ohlási vznik úrazu buď sám alebo pomocou najbližšej osoby správcovi MI.
3. Telefónne linky pre záchranné služby: - 112 – tiesňové volanie
   * 150 – hasičská a záchranná služba
   * 155 – záchranná zdravotnícka služba
   * 158 – polícia

**Čl. 7**

**Harmonogram upratovania a režim dezinfekcie**

Za čistotu a poriadok zodpovedá správca multifunkčného ihriska a upratovačka.

**Harmonogram upratovania.**

1. Hlavnou povinnost'ou správcu multifunkčného ihriska a upratovačky je udržiavať v miestnostiach šatní a WC v náležitej čistote a v zornom poriadku.

2. Vykonávat' podľa ustanovení bežné a veľké upratovanie zverených miestností a to podľa nasledovného rozpisu :

**Denné upratovanie:**

Priebežná dezinfekcia, mechanická očista a umytie podlahy socialnych miestností, umyvárni, sedadiel toaletných mís, kľučiek, splachovačov, prepláchnutie pisoárov a spŕch

- Navlhko utierat' podlahy v telocvični, podlahy WC, spŕch, v chodbe, prezliekarní

- Vetranie miestnosti

- Vynesenie odpadkov

**Týždenné upratovanie:**

- Čistenie spoločných priestorov

- Umývanie sklenených otvorov dverí

- Umývanie nábytku

- Umývanie krytov radiátorov

- Drobná údržba

- Ostatné práce podľa harmonogramu a pokynov vedúceho zamestnanca

**Mesačné upratovanie:**

- Odstraňovanie nečistôt zo stien, dôsledné vydrhnutie podlahy

- Umývanie stoličiek a lavičiek, svietidiel, soklov

**Polročné upratovanie:**

- Umývanie okien

**Ročné upratovanie:**

- Ošetrenie podlahoviny

- Vel'ké prazdninové upratovanie všetkych priestorov s kompletnou očistou zariadenia a vybavenia

**Na dezinfekciu sa používajú dezinfekčné prípravky podľa rozpisu:**

|  |  |  |  |
| --- | --- | --- | --- |
| **Oblasť použitia** | **Prípravok** | **Koncentrácia** | **Expozícia** |
| Gumové predmety,kryty na radiátory,dvere | Savo  Sekusept pulver | 2% roztok  2% roztok | 30 min.  15 min. a opláchnuť |
| Umývadlá,koše na odpadky ,WC,podlahy,povrchy predmetov,keramické obklady,podlahy,sprchy,radiátory,  skrinky, ..... | Savo  Incidur spray | Priame použitie  Priame použitie | 30 min.a opláchnuť  do zaschnutia |
| Kefy,handry,vedrá | Savo Prim | 1% roztok | 30 min. |
| Ruky | Antibakteriálne mydlo | Priame použitie | Umyť,opláchnuť,osušiť |
| Rôzne plochy a predmety | Jar | Priame použitie  Riedenie z vodou | Umyť,opláchnuť,osušiť |
|  |  |  |  |
|  |  |  |  |

**ČI. 8**

**Záverečné ustanovenia**

* 1. Prevádzkový poriadok MI bol prerokovaný a schválený na zasadnutí OZ Semerove dňa 14.06.2019 č. uznesenia / – I., b).
  2. Kontrolu nad dodržiavaním ustanovení tohto prevádzkového poriadku vykonáva prevádzkovateľ MI alebo ním poverený zamestnanec a správca.
  3. Za porušenie tohto prevádzkového poriadku môže byť uložená sankcia v zmysle zákona 372/1990 Z.z. o priestupkoch a platných právnych predpisov.

V Semerove, 14.06.2019

Mgr. Milan Mikulec

starosta obce

# PREVÁDZKOVÝ PORIADOK MULTIFUNKČNÉHO IHRISKA

**obce Semerovo**

**PRÍLOHA č. 1**

**Prevádzkové hodiny MI:**

**14:00 hod. – 16:00 hod. rezervácie každý deň celoročne**

**Záujemcovia o rezerváciu MI sú povinní nahlásiť čas rezervácie v časovom predstihu min. 24 hodín.**

**Pondelok – Piatok (mimo prázdnin a sviatkov).**

08:00 hod. – 16:00 hod. ZŠ a MŠ Semerovo

16:00 hod. – 20:00 hod. deti,mládež, dospelí - **zimné obdobie**

16:00 hod. – 21:00 hod. deti,mládež, dospelí - **letné obdobie**

**Víkendy, prázdniny a sviatky**

13:00 hod. – 17:00 hod.- **celoročne**

17:00 hod. – 21:00 hod.- **letné obdobie**

**Užívanie MI je spoplatnené takto:**

**a) bezplatne ( 0,- €)**

žiaci ZŠ a MŠ Semerovo počas vyučovania: pondelok – piatok do 16,00 hodiny

futbalisti FC Semerovo v rámci tréningu dvakrát týždenne max. 2 hodiny

**5,00 € / 1 hodina / ihrisko**

* + kolektívne športy

1. **2,00 €/ 1 hodina** 
   * osvetlenie ihriska

**Rezervácia MI osobou bez trvalého alebo prechodného pobytu v obci Semerovo je platba podľa cenníka s príplatkom 100%.**

**Započítava sa každá začatá hodina.**

**POZNÁMKA:**

**Finančné prostriedky získané za prenájom multifunkčného ihriska sú určené na zabezpečenie údržby, opráv a iných nákladov, ktoré priamo súvisia s prevádzkou ihriska.**

V Semerove dňa 14.06.2019

Mgr. Milan Mikulec starosta obce